ഉത്രാട നാളില് ഗുരുവായൂരപ്പന് മുന്നില് ഭക്തര് കാഴ്ച്ചക്കുല സമര്പ്പിച്ചു ഗുരുവായൂര്: ഉത്രാട നാളില് ഗുരുവായൂരപ്പന് മുന്നില് നൂറുകണക്കിന് ഭക്തര് കാഴ്ച്ചക്കുല സമര്പ്പിച്ചു. രാവിലെ ശീവേലിക്കു ശേഷമായിരുന്നു ക്ഷേത്രത്തില് കാഴ്ച്ചക്കുല സമര്പ്പണം. കൊടിമരച്ചുവട്ടില് അരിമാവ് അണിഞ്ഞ് നാക്കിലവച്ചതില് പൂജകള്ക്കു ശേഷം മേല്ശാന്തി ശങ്കരനാരായണ പ്രമോദ് നമ്ബൂതിരി ആദ്യ കാഴ്ച്ചക്കുല സമര്പ്പിച്ചു. തുടര്ന്ന് ക്ഷേത്രം ഊരാളന് മല്ലിശ്ശേരി പരമേശ്വരന് നമ്ബൂതിരിപ്പാട്, ശാന്തിയേറ്റ കീഴ്ശാന്തിമാരായ മേച്ചേരി ഹരികൃഷ്ണന് നമ്ബൂതിരി, വേങ്ങേരി ഉണ്ണിക്കൃഷ്ണന് നമ്ബൂതിരി എന്നിവര് ഗുരുവായൂരപ്പന് മുന്നില് കാഴ്ച്ചക്കുല സമര്പ്പിച്ചു. ദേവസ്വം ചെയര്മാന് അഡ്വ. കെ.ബി. മോഹന്ദാസ്, അഡ്മിനിസ്ട്രേറ്റര് ടി. ബ്രീജാകുമാരി, പൊലീസ് ഐ.ജി പി. വിജയന്, ഗുരുവായൂര് അസി. പൊലീസ് കമ്മീഷണര് കെ.ജി. സുരേഷ് തുടങ്ങിയവരും നൂറുകണക്കിന് ഭക്തരും കുലകള് സമര്പ്പിച്ചു. കാഴ്ചയര്പ്പിച്ച കുലകളിലെ ഒരു ഭാഗം പഴങ്ങള് ഇന്ന് പഴപ്രഥമന് തയ്യാറാക്കുന്നതിനായി മാറ്റിവച്ചു. ഒരു ഭാഗം ദേവസ്വത്തിന്റെ ആനകള്ക്ക് നല്കി. ശേഷിച്ച പഴം ക്ഷേത്ര സന്നിധിയില് വച്ച് ലേലം ചെയ്ത് ഭക്തര്ക്ക് നല്കി. കൊവിഡ് പ്രോട്ടോക്കോള് നിലനില്ക്കുന്നതിനാല് കാഴ്ച്ചക്കുല സമര്പ്പണത്തിനെത്തിയവര്ക്ക് ക്ഷേത്രത്തിന് പുറത്ത് വരിനില്ക്കുന്നതിന് പ്രത്യേക സംവിധാനം ഏര്പ്പെടുത്തിയിരുന്നു.